**Ministru kabineta noteikumu „ Revīzijas iestādes funkciju nodrošināšanas kārtība Eiropas Savienības struktūrfondu un Kohēzijas fonda 2014.-2020.gada plānošanas periodā” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20.panta 5.punkts paredz, ka Ministru kabinets nosaka kārtību, kādā nodrošina revīzijas iestādes funkcijas Eiropas Savienības struktūrfondu un Kohēzijas fonda (turpmāk - ES fondu) vadībā.Ministru kabineta 2013.gada 4.jūnija rīkojuma Nr.230 „Par Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.-2020.gadā Latvijā” 3.3.apakšpunkts, kurā Finanšu ministrijai uzdots izstrādāt normatīvo aktu projektus par ES fondu vadību 2014.-2020.gada plānošanas periodam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Revīzijas iestādes funkciju nodrošināšanas kārtība Eiropas Savienības struktūrfondu un Kohēzijas fonda 2014.-2020.gada plānošanas periodā” (turpmāk – MK noteikumu projekts) pēc būtības ir līdzīgs ES fondu 2007.-2013.gada plānošanas perioda (turpmāk – iepriekšējais plānošanas periods) Ministru kabineta 2012.gada 24.jūlija noteikumiem Nr.501 „Kārtība, kādā nodrošina revīzijas iestādes funkcijas Eiropas Savienības struktūrfondu un Kohēzijas fonda vadībā” (turpmāk – MK noteikumi Nr.501). MK noteikumu projektā tiek regulēti šādi jautājumi:Revīzijas iestādei iesniedzamā informācijaTāpat kā MK noteikumi Nr.501, MK noteikumu projekts paredz, ka revīzijas iestāde saņem no vadošās iestādes un sertifikācijas iestādes dokumentus un informāciju, par kuriem tiek sniegts revīzijas iestādes atzinums.MK noteikumu projekta 3.2. un 4.2.apakšpunktā tiek noteikta divu jaunu dokumentu – kontu slēguma (pārskata par izdevumiem, kas minēts regulas Nr.1303/2013 137.panta 1.punktā) un pārvaldības deklarācijas (tai skaitā, gada kopsavilkuma) iesniegšana revīzijas iestādē, jo par tiem ir jāsniedz revīzijas iestādes viedoklis saskaņā ar Eiropas Parlamenta un Padomes 2013.gada 25.oktobra regulas (ES, EURATOM) Nr.966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr.1605/2002 atcelšanu (turpmāk – regula Nr.966/2012) 59.panta 5.punkta otro daļu.Revīzijas stratēģijas sagatavošanas kārtībaTāpat kā iepriekšējā plānošanas periodā, MK noteikumu projekts nodrošina revīzijas iestādes pārbaužu neatkarīgu un patstāvīgu plānošanu, sagatavojot Eiropas Parlamenta un Padomes 2013.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 127.panta 4.punktā noteikto revīzijas stratēģiju. ES fondu vadības un kontroles sistēmas audita veikšanas kārtībaLai novērtētu ES fondu vadības un kontroles sistēmas efektivitāti un revīzijas iestāde sniegtu atzinumā pamatotu viedokli, vai ieviestās kontroles sistēmas darbojas atbilstoši - kā tas ir noteikts regulas Nr.966/2012 59.panta 5.punkta otrajā daļā, MK noteikumu projektā, tāpat kā iepriekšējā plānošanas periodā, tiek noteikta ES fondu vadības un kontroles sistēmas auditu (turpmāk - auditi) veikšana. Noteikumu projekta 9.punktā noteikto iesaistāmo institūciju loks ES fondu vadības un kontroles sistēmas audita ziņojuma projekta komentēšanā tiks papildināts ar atbildīgo iestādi un tā tiks pielīdzināta auditētās iestādes statusam, ja audita ietvaros tiks skarti jautājumi par tās pārraudzībā esošo ES fondu specifisko atbalsta mērķu uzraudzību un atbildīgā iestāde var tikt iesaistīta ieteikuma ieviešanā.1. **Darbību revīziju veikšanas kārtība**

Lai revīzijas iestāde sniegtu atzinumā pamatotu viedokli, vai Eiropas Komisijai iesniegtais pieprasījums par izdevumu atmaksāšanu ir likumīgs un pareizs - kā tas ir noteikts regulas Nr.966/2012 59.panta 5.punkta otrajā daļā MK noteikumu projektā, tāpat kā iepriekšējā plānošanas periodā, tiek noteikta darbību revīziju veikšana. Gan auditu, gan darbību revīziju veikšanas kārtība pamatā ir līdzīga iepriekšējai, tomēr attiecībā uz abiem procesiem tiek noteiktas šādas izmaiņas:4.1. Papildus iepriekšējā plānošanas periodā noteiktajai komunikācijai, MK noteikumu projekta 13. un 28.punktā, gadījumos, ja revīzijas iestādes minētajiem trūkumu novēršanas ieteikumiem ir iespējama finansiāla ietekme konkrētā projektā, sadarbības iestāde kā vienas pieturas aģentūra un atbildīgā par attiecināmo izdevumu apstiprināšanu informē finansējuma saņēmēju par konstatētā trūkuma iespējamās finansiālās ietekmes apmēru un tai ir tiesības finansējuma saņēmējam pieprasīt papildu informāciju. Revīzijas iestāde pirms audita un revīzijas ziņojuma projekta sagatavošanas noskaidro, vai finansējuma saņēmēja rīcībā nav papildus informācija, kas netika sniegta iepriekš revīzijas iestādes pārbaudes ietvaros. 4.2. MK noteikumu projekta 21. un 36.punktā revīzijas iestādes veikto auditu un darbību revīziju ieteikumu ieviešanas uzraudzība paredz lielāku vadošās iestādes dalību (revīzijas iestādes izteikto ieteikumu ieviešanas uzraudzība un statusa atjaunināšana Kohēzijas politikas fondu vadības informācijas sistēmā 2014.-2020.gadam), nekā iepriekšējā plānošanas periodā, kas ir saistīts ar vadošās iestādes atbildību pārvaldības deklarācijas ietvaros. Saskaņā ar Likuma 13.panta otrās daļas 6.punktu revīzijas iestādes pienākums ir ziņot Ministru kabinetam, ja revīzijas iestādes rīcībā ir ziņas, ka ES fondu ieviešana var tikt būtiski ietekmēta; neizslēdzot citus gadījumus, MK noteikumu projekta 22. un 37.punktā tiek noteikti gadījumi, kad revīzijas iestāde izvērtē šādas ziņošanas nepieciešamību. 1. **Pārskatu revīzijas veikšanas kārtība**

Šajā plānošanas periodā regulas Nr.966/2012 59.panta 5.punkta a) apakšpunktā ir noteikti dokumenti, kas nebija paredzēti iepriekšējā plānošanas periodā: sertifikācijas iestādes sagatavots kontu slēgums (pārskats, kas minēts regulas Nr.1303/2013 137.panta 1.punktā) un vadošās iestādes sagatavota pārvaldības deklarācija. Šie dokumenti dalībvalstij ir jāiesniedz Eiropas Komisijā kopā ar neatkarīgas revīzijas iestādes atzinumu par tiem.Lai revīzijas iestāde sniegtu atzinumā pamatotu viedokli par regulas Nr.966/2012 59.panta 5.punkta a) apakšpunktā minētajiem dokumentiem kā tas ir noteikts regulas Nr.966/2012 59.panta 5.punkta otrajā daļā, MK noteikumu projektā tiek noteikts revīzijas iestādei pārbaudīt šos dokumentus un izdarīt secinājumus par to saturu. Atzinuma un gada kontroles ziņojuma sagatavošanas kārtībaPamatojoties uz revīzijas iestādes veiktajām pārbaudēm un to rezultātā izdarītajiem secinājumiem, revīzijas iestāde sagatavo gada kontroles ziņojumu un atzinumu, kurā sniedz Eiropas Komisijai neatkarīgu revidenta viedokli saskaņā ar regulas Nr.966/2012 59.panta 5.punkta otro daļu. Revīzijas iestāde atzinumu sagatavo saskaņā ar starptautiski atzītiem revīzijas standartiem - Starptautiskās Grāmatvežu federācijas (IFAC) izdotajiem starptautiskiem revīzijas standartiem un Eiropas Komisijas izdotajām vadlīnijām un skaidrojumiem.Revīzijas iestāde sagatavo gada kontroles ziņojuma un atzinuma projektus, lai vadošā iestāde sagatavojot pārvaldības deklarāciju, var ņemt vērā revīzijas iestādes viedokli.MK noteikumu projektā tiek noteikti dokumentu sagatavošanas un komunikācijas termiņi, nodrošinot, ka revīzijas iestādes atzinums tiek sagatavots savlaicīgi un iesniegts Eiropas Komisijā saskaņā ar regulas Nr.966/2012 59.panta 5.punkta pirmajā daļā paredzēto termiņu. |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra, Valsts kase, Iepirkumu uzraudzības birojs. |
| 4. | Cita informācija | Nav. |

|  |
| --- |
|  |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības fondu vadībā iesaistītās institūcijas un finansējuma saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas 4,4 miljd. euro apmērā laika posmā no 2014. līdz 2020.gadam, tiesiskais regulējums pozitīvi ietekmēs visas tautsaimniecības jomas, jo īpaši pētniecības, informācijas komunikāciju tehnoloģiju, uzņēmējdarbības, enerģētikas, vides, transporta, nodarbinātības, sociālās iekļaušanas un izglītības jomās, kā arī minētās investīcijas veicinās teritoriju līdzsvarotu attīstību.Anotācijas I sadaļas 2.punktā ir norādīts, ka “projekta 3.2. un 4.2.apakšpunktā tiek noteikta divu jaunu dokumentu – kontu slēguma (pārskata par izdevumiem, kas minēts regulas Nr.1303/2013 137.panta 1.punktā) un pārvaldības deklarācijas (tai skaitā, gada kopsavilkuma) iesniegšana revīzijas iestādē”. Šie dokumenti ir saturiski jauni un to sagatavošanas pienākumu nosaka Likums, bet attiecībā uz iesniegšanas prasību revīzijas iestādē dokumentu apjoms un biežums nepalielinās, jo iepriekšējo Ministru kabineta 2012.gada 24.jūlija noteikumu Nr.501 „Kārtība, kādā nodrošina revīzijas iestādes funkcijas Eiropas Savienības struktūrfondu un Kohēzijas fonda vadībā” (MK noteikumi Nr.501) 9. un 10.punktā bija noteikts tāds pats skaits (2 dokumentus iesniedz vadošā iestāde un 2 dokumentus iesniedz sertifikācijas iestāde) un ar līdzīgu regularitāti revīzijas iestādē iesniedzamo dokumentu. Līdz ar to regulējums pēc būtības nav mainījies, bet gan izteikts jaunā redakcijā – projekta 3.2. un 4.2.apakšpunktā minētie dokumenti aizstāj MK noteikumu Nr.501 (10.1. un 9.2.apakšpunktā) paredzētos dokumentus, kuru iesniegšana vairs nav paredzēta šajos jaunajos noteikumos. Tādējādi administratīvais slogs nav mainījies attiecībā pret MK noteikumos Nr.501 ietvertajām prasībām. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likums, kas paredz ES fondu tiesisko regulējumu un tā anotācija ar iekļauto informāciju par administratīvo izmaksu monetāro novērtējumu un ietekmi uz valsts budžetu un pašvaldību budžetiem, tika pieņemts Saeimā un tā kā MK noteikumu projekts paredz noteikt tikai procedūru un kārtību jau paredzētajam regulējumam, atsevišķs ietekmes izvērtējums nav nepieciešams. |

Anotācijas III sadaļa – MK noteikumu projekts šo jomu neskar.

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Korupcijas novēršanas un apkarošanas birojs (turpmāk - KNAB) ir norādījis uz būtiskiem interešu konflikta riskiem, ja gan revīzijas iestāde, gan vadošā iestāde vienlaikus atradīsies finanšu ministra padotībā. KNAB ieskatā pirms grozījumu Ministru kabineta 2003.gada 29.aprīļa noteikumu Nr.239 „Finanšu ministrijas nolikums” 12.1.apakšpunktā veikšanas, ar kuriem tiks nodrošināta revīzijas iestādes vadītāja pakļautība Finanšu ministram, Finanšu ministrijai sadarbībā ar KNAB būtu jāveic papildu izvērtējums iespējamai revīzijas iestādes funkciju nodalīšanai no vadošās iestādes, vai, ja šāds nodalījums nav iespējams, izveidot efektīvu mehānismu pastāvošo interešu konflikta risku novēršanai, saglabājot esošo strukturālo modeli. 2014.gada 24.jūlijā Valsts sekretāru sanāksmē tika izsludināts noteikumu projekts "Grozījumi Ministru kabineta 2010. gada 30. novembra noteikumos Nr. 1075 "Valsts un pašvaldību institūciju amatu katalogs"" (VSS-693), kurš tostarp paredz papildināt minēto noteikumu 1.pielikuma II nodaļas 44.punktu „Ārvalstu finanšu instrumentu vadība” ar VII D līmeni. |
|  2. |  Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006.Regulā nav noteikts termiņš, kādā jāpieņem nacionālie normatīvie akti ES fondu ieviešanai. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006. |
| A | B | C | D |
| Regulas 127.pants  | Viss projekts. | A ailē minētās ES tiesību akta vienības tiek ieviestas pilnībā.Finanšu ministrija ir institūcija, kas ir atbildīga par šo saistību izpildi pilnībā. | Šīs tabulas B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts regulē publiskās pārvaldes tiesiskās attiecības un attiecībā pret privāto sektoru izmaiņas neparedz, tāpēc sabiedrības līdzdalība projekta izstrādē nav plānota. Sabiedrība var izteikt savus priekšlikumus MK noteikumu projekta izsludināšanas laikā Valsts sekretāru sanāksmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā revīzijas iestāde un vadošā iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija un Valsts kanceleja kā atbildīgās iestādes, Centrālā finanšu un līgumu aģentūra kā sadarbības iestāde, Valsts kase kā sertifikācijas iestāde, Iepirkuma uzraudzības birojs. |
| 2. | Projekta izpildes ietekme uz pār­valdes funkcijām un institucionālo struktūru. Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav |

Finanšu ministra vietā –

iekšlietu ministrs R.Kozlovskis

28.10.2014. 16:10

1988

Inese Brēmane

Finanšu ministrijas

Eiropas Savienības fondu revīzijas departamenta

vecākā eksperte

Tālr. 67095653, fakss 67095679

Inese.Bremane@fm.gov.lv